CELEX: 32015D0670
Language: sk
Date: 2015-04-27 00:00:00
Title: Vykonávacie rozhodnutie Komisie (EÚ) 2015/670 z 27. apríla 2015 o súlade jednotkových sadzieb pre zóny spoplatňovania na rok 2015 podľa článku 17 vykonávacieho nariadenia (EÚ) č. 391/2013 [oznámené pod číslom C(2015) 2635] (Text s významom pre EHP)

29.4.2015   
            
            
               SK
            
            
               Úradný vestník Európskej únie
            
            
               L 110/25
            
         VYKONÁVACIE ROZHODNUTIE KOMISIE (EÚ) 2015/670
   z 27. apríla 2015
   o súlade jednotkových sadzieb pre zóny spoplatňovania na rok 2015 podľa článku 17 vykonávacieho nariadenia (EÚ) č. 391/2013
   
      
         [oznámené pod číslom C(2015) 2635]
      
   
   (Iba bulharské, španielske, české, dánske, estónske, grécke, anglické, chorvátske, lotyšské, litovské, maďarské, maltské, poľské, portugalské, rumunské, slovinské, fínske a švédske znenie je autentické)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 550/2004 z 10. marca 2004 o poskytovaní letových navigačných služieb v jednotnom európskom nebi (nariadenie o poskytovaní služieb) (1), a najmä na jeho článok 15 ods. 4,
   keďže:
   
               (1)
            
            
               Vykonávacím nariadením Komisie (EÚ) č. 391/2013 (2) sa stanovuje spoločný systém spoplatňovania leteckých navigačných služieb. Spoločný systém spoplatňovania je neoddeliteľnou súčasťou dosahovania cieľov systému výkonnosti, ako je stanovené v článku 11 nariadenia Európskeho parlamentu a Rady (ES) č. 549/2004 (3) a vo vykonávacom nariadení Komisie (EÚ) č. 390/2013 (4).
            
         
               (2)
            
            
               Vykonávacím rozhodnutie Komisie 2014/132/EÚ (5) sa stanovujú celoúniové výkonnostné ciele vrátane cieľa nákladovej efektívnosti pre traťové letecké navigačné služby vyjadrené v stanovených jednotkových nákladoch na poskytovanie uvedených služieb na druhé referenčné obdobie, ktoré pokrýva roky 2015 až 2019 vrátane.
            
         
               (3)
            
            
               Podľa ustanovení článku 17 ods. 1 písmen b) a c) vykonávacieho nariadenia (EÚ) č. 391/2013 Komisia posúdi jednotkové sadzby pre zóny spoplatňovania na rok 2015, ktoré členské štáty predložili Komisii do 1. júna 2014 podľa požiadaviek článku 9 odsekov 1 a 2 uvedeného nariadenia. Uvedené posúdenie sa týka súladu daných jednotkových sadzieb s vykonávacími nariadeniami (EÚ) č. 390/2013 a (EÚ) č. 391/2013.
            
         
               (4)
            
            
               Komisia posúdila jednotkové sadzby s pomocou orgánu na preskúmanie výkonnosti, ktorý je poverený pomáhať Komisii pri vykonávaní systému výkonnosti podľa článku 3 vykonávacieho nariadenia (EÚ) č. 390/2013, a ústredného úradu traťových poplatkov Eurocontrol-u, pričom použila údaje a doplňujúce informácie, ktoré poskytli členské štáty pred 1. júnom 2014, ako aj príslušné informácie predložené ako súčasť plánov výkonnosti. V posúdení sa vzali do úvahy aj poskytnuté vysvetlenia a opravy vykonané pred konzultačným zasadnutím o jednotkových sadzbách na rok 2015 pre traťové služby, ktoré sa uskutočnilo 25. a 26. júna 2014 v rámci uplatňovania článku 9 ods. 1 vykonávacieho nariadenia (EÚ) č. 391/2013, ako aj opravy jednotkových sadzieb vykonané členskými štátmi po nadviazaní kontaktov medzi Komisiou, orgánom na preskúmanie výkonnosti a príslušnými členskými štátmi. Posúdenie jednotkových sadzieb na rok 2015 okrem toho vychádza zo správy orgánu na preskúmanie výkonnosti týkajúcej sa plánov výkonnosti na druhé referenčné obdobie, ktorá bola Komisii predložená 7. októbra 2014 a následne aktualizovaná 15. decembra 2014.
            
         
               (5)
            
            
               Na základe uvedeného posúdenia Komisia v súlade s článkom 17 ods. 1 písm. d) vykonávacieho nariadenia (EÚ) č. 391/2013 zistila, že jednotkové sadzby pre zóny spoplatňovania na rok 2015, ktoré predložili Spojené kráľovstvo, Írsko, Bulharsko, Rumunsko, Cyprus, Grécko, Malta, Chorvátsko, Česká republika, Slovinsko, Maďarsko, Poľsko, Litva, Dánsko, Švédsko, Estónsko, Fínsko, Lotyšsko, Portugalsko a Španielsko, sú v súlade s vykonávacími nariadeniami (EÚ) č. 390/2013 a (EÚ) č. 391/2013.
            
         
               (6)
            
            
               Podľa článku 17 ods. 1 písm. d) vykonávacieho nariadenia (EÚ) č. 391/2013 by príslušné členské štáty mali byť informované o uvedenom závere.
            
         
               (7)
            
            
               Záverom ani oznámením o súlade jednotkových sadzieb pre zóny spoplatňovania s vykonávacími nariadeniami (EÚ) č. 390/2013 a (EÚ) č. 391/2013 nie je dotknutý článok 16 nariadenia (ES) č. 550/2004.
            
         
               (8)
            
            
               Vzhľadom na to, že konečné plány výkonnosti na druhé referenčné obdobie neboli prijaté pred 1. novembrom 2014, je potrebné pripomenúť, že v súlade s článkom 17 ods. 2 vykonávacieho nariadenia (EÚ) č. 391/2013 sa od členských štátov požaduje, aby v prípade potreby prepočítali jednotkové sadzby pre zóny spoplatňovania na rok 2015 na základe konečných prijatých plánov výkonnosti a uplatnili uvedené prepočítané sadzby čo najskôr v priebehu roka 2015 a aby pri výpočte jednotkových sadzieb na rok 2016 preniesli akýkoľvek rozdiel vzniknutý dočasným uplatňovaním jednotkových sadzieb stanovených v tomto rozhodnutí.
            
         
               (9)
            
            
               Výbor pre jednotné nebo nevydal žiadne stanovisko. Považovalo sa za potrebné prijať vykonávací akt, a preto predseda predložil jeho návrh odvolaciemu výboru na ďalšie prerokovanie. Opatrenia stanovené v tomto rozhodnutí sú v súlade so stanoviskom odvolacieho výboru,
            
         PRIJALA TOTO ROZHODNUTIE:
   Článok 1
   Jednotkové sadzby pre zóny spoplatňovania na rok 2015 uvedené v prílohe sú v súlade s vykonávacími nariadeniami (EÚ) č. 390/2013 a (EÚ) č. 391/2013.
   Článok 2
   Toto rozhodnutie je určené Bulharskej republike, Českej republike, Dánskemu kráľovstvu, Estónskej republike, Írsku, Helénskej republike, Španielskemu kráľovstvu, Chorvátskej republike, Cyperskej republike, Lotyšskej republike, Litovskej republike, Maďarsku, Maltskej republike, Poľskej republike, Portugalskej republike, Rumunsku, Slovinskej republike, Fínskej republike, Švédskemu kráľovstvu a Spojenému kráľovstvu Veľkej Británie a Severného Írska.
   
      V Bruseli 27. apríla 2015
      
         
            Za Komisiu
         
         Violeta BULC
         
            členka Komisie
         
      
   
   
      (1)  Ú. v. EÚ L 96, 31.3.2004, s. 10.
   
      (2)  Vykonávacie nariadenie Komisie (EÚ) č. 391/2013 z 3. mája 2013, ktorým sa stanovuje spoločný systém spoplatňovania leteckých navigačných služieb (Ú. v. EÚ L 128, 9.5.2013, s. 31).
   
      (3)  Nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (rámcové nariadenie) (Ú. v. EÚ L 196, 31.3.2004, s. 1).
   
      (4)  Vykonávacie nariadenie Komisie (EÚ) č. 390/2013 z 3. mája 2013, ktorým sa stanovuje systém výkonnosti leteckých navigačných služieb a sieťových funkcií (Ú. v. EÚ L 128, 9.5.2013, s. 1).
   
      (5)  Vykonávacie rozhodnutie Komisie 2014/132/EÚ z 11. marca 2014, ktorým sa stanovujú celoúniové výkonnostné ciele pre sieť manažmentu letovej prevádzky a varovné prahy na druhé referenčné obdobie v rokoch 2015 až 2019 (Ú. v. EÚ L 71, 12.3.2014, s. 20).
   
      PRÍLOHA
      
                   
               
               
                  Zóna spoplatňovania
               
               
                  Traťová jednotková sadzba na rok 2015 v národnej mene (1) (kód ISO)
               
            
                  1
               
               
                  Bulharsko
               
               
                  60,40 BGN
               
            
                  2
               
               
                  Chorvátsko
               
               
                  351,00 HRK
               
            
                  3
               
               
                  Cyprus
               
               
                  36,91 EUR
               
            
                  4
               
               
                  Česká republika
               
               
                  1 204,05  CZK
               
            
                  5
               
               
                  Dánsko
               
               
                  471,12 DKK
               
            
                  6
               
               
                  Estónsko
               
               
                  31,10 EUR
               
            
                  7
               
               
                  Fínsko
               
               
                  56,23 EUR
               
            
                  8
               
               
                  Grécko
               
               
                  38,38 EUR
               
            
                  9
               
               
                  Maďarsko
               
               
                  11 197,73  HUF
               
            
                  10
               
               
                  Írsko
               
               
                  29,60 EUR
               
            
                  11
               
               
                  Lotyšsko
               
               
                  27,58 EUR
               
            
                  12
               
               
                  Litva
               
               
                  46,82 EUR
               
            
                  13
               
               
                  Malta
               
               
                  22,33 EUR
               
            
                  14
               
               
                  Poľsko
               
               
                  143,89 PLN
               
            
                  15
               
               
                  Portugalsko – Lisabon
               
               
                  37,13 EUR
               
            
                  16
               
               
                  Rumunsko
               
               
                  164,60 RON
               
            
                  17
               
               
                  Slovinsko
               
               
                  68,36 EUR
               
            
                  18
               
               
                  Španielsko (Kanárske ostrovy)
               
               
                  58,36 EUR
               
            
                  19
               
               
                  Španielsko (kontinentálna časť)
               
               
                  71,69 EUR
               
            
                  20
               
               
                  Švédsko
               
               
                  609,06 SEK
               
            
                  21
               
               
                  Spojené kráľovstvo
               
               
                  73,11 GBP
               
            
         (1)  Tieto jednotkové sadzby nezahŕňajú administratívnu jednotkovú sadzbu uvedenú v článku 18 ods. 1 vykonávacieho nariadenia (EÚ) č. 391/2013 a uplatňovanú na tie štáty, ktoré sú stranami Multilaterálnej dohody Eurocontrol-u týkajúcej sa traťových poplatkov.